જામનગરના મોટી ખાવડી પાસે આવેલી રિલાયન્સ રિફાઈનરીના એક પ્લાન્ટમાં બુધવારે અકસ્માતે આગ લાગતા પ્લાન્ટ પર કામ કરી રહેલા અગિયાર મજૂરો દાઝી ગયા હતા. રાતના ત્રણ વાગ્યાના અરસામાં એક પ્લાન્ટ પર મજૂરો કામ કરી રહ્યા હતા ત્યારે જ આગ લાગતા દાઝેલા મજૂરોને જામનગર ખસેડવામા આવ્યા છે. જેમાં આઠ મજૂરોની જામનગરની જી.જી. હોસ્પિટલમાં સારવાર ચાલી રહી છે જયારે બાકીના મજૂરોને શહેરની ખાનગી હોસ્પિટલમાં સારવાર માટે ખસેડવામાં આવ્યા છે. અકસ્માતમાં ગંભીર રીતે દાઝી ગયેલા ચારથી પાંચ મજૂરોની હાલત હાલ ગંભીર ગણાવાઈ રહી છે. અને આ ઘટનામાં હજી સુધી 2 લોકોની મોત થયાનું માનવામાં આવી રહ્યું છે.